smcproject/ml-wiki-sentences huggingface dataset:
സാമ്രാജ്യത്തിന്റെ സുവർണ്ണ കാലഘട്ടത്തിൽ ലോകത്തിലെ ഏറ്റവും വലിയ നഗരമായി വിശേഷിപ്പിക്കപ്പെട്ടിരുന്ന ഈ പ്രദേശം പേർഷ്യയിലെ അറബ് അധിനിവേശത്തോടെ തകർച്ചയിലേക്ക് വീണു.
പേർഷ്യയിലെ അറബ് അധിനിവേശത്തിന് മുമ്പ് കിഴക്കിന്റെ സഭയുടെ ആസ്ഥാനം സ്ഥിതിചെയ്യുന്നതും ഈ പ്രദേശത്ത് ആയിരുന്നു.
സെലൂക്യാ ക്ടെസിഫോൺ ഇരട്ടനഗരങ്ങളുടെ ഒരു ഭൂപടം തഖ് കസ്ര , ലോകത്തിലെ ഏറ്റവും വലിയ ഇഷ്ടിക കമാനം അവലംബം
സെലീന ജെറ്റ്ലി ഇംഗ്ലീഷ് വിലാസം https://ml.wikipedia.org/wiki/Celina_Jaitley
ഹിന്ദി ചലചിത്ര രംഗത്തെ ഒരു നടിയും മോഡലുമാണ് സെലീന ജെറ്റ്ലി ( ഹിന്ദി : सेलीना जेटली, പഞ്ചാബി : ਸੇਲੀਨਾ ਜੇਟਲੀ), (ജനനം: നവംബർ 24 1981).
2001 ലെ മിസ്സ്.
ഇന്ത്യ പുരസ്കാരം ലഭിച്ചത് സെലീനക്കാണ്.
സെലീന ജനിച്ചത് കാബൂളിലെ ഒരു പഞ്ചാബി കുടുംബത്തിലാണ്.
സെലീനയുടെ പിതാവ് ഇന്ത്യൻ സേനയിൽ ഒരു ഉദ്യോഗസ്ഥനായിരുന്നു.
സെലീനയുടെ മാതാവ ഒരു മനഃശാസ്ത്രഞ്ജയും മുൻ മോഡലുമായിരുന്നു.
സെലീനയുടെ സഹോദരനും ഒരു സൈനിക ഉദ്യോഗസ്ഥനാണ്.
സെലീന വളർന്നത് പല പട്ടണങ്ങളിലായിട്ടാണ്.
ചെറുപ്പകാലത്ത് ഒരു സൈനിക ഉദ്യോഗസ്ഥയാവണം എന്നതായിരുന്നു സേലീനയുടെ മോഹം.
ഇന്ദിരഗാന്ധി സർവകലാശാലയിൽ നിന്ന് ബിരുദം നേടി.
യൂണിവേഴ്സ് മത്സരത്തിലെ അവസാനവട്ട മത്സരാർഥികളിൽ ഒരാളായിരുന്നു സെലീന .
ചലച്ചിത്രത്തിലേക്കുള്ള ആദ്യ ചുവട് വയ്പ്പ് 2003 ലെ ജാന‌ശീൻ എന്ന ചിത്രത്തിലൂടെ ആയിരുന്നു.
2007 ൽ സ്വിറ്റ്‌സർലാൻഡ്ഇൽ ആദ്യ അന്താരാഷ്ട്ര ചലച്ചിത്രത്തിൽ സെലീന  അഭിനയിച്ചു.
അവലംബം പുറത്തേക്കുള്ള കണ്ണികൾ Celina Jaitley എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഇന്റർനെറ്റ് മൂവി ഡാറ്റാബേസിൽ നിന്ന് Celina Jaitley
സെലീന സിഗ്ഗിൻസ് ഇംഗ്ലീഷ് വിലാസം https://ml.wikipedia.org/wiki/Selina_Siggins
ഓസ്‌ട്രേലിയൻ രാഷ്ട്രീയ പ്രവർത്തകയായിരുന്നു സെലീന സാറാ എലിസബത്ത് സിഗ്ഗിൻസ് (മുമ്പ്, ചാർട്ടേഴ്സ്, ആൻഡേഴ്സൺ; 12 മെയ് 1878 - നവംബർ 30, 1964) ഓസ്ട്രേലിയൻ ജനപ്രതിനിധിസഭയ്ക്ക് വേണ്ടി നിലകൊള്ളുന്ന ആദ്യ വനിതയായിരുന്നു.
1903 ലെ ഫെഡറൽ തെരഞ്ഞെടുപ്പിൽ അവർ സ്വതന്ത്രയായി മത്സരിച്ചു.
ആദ്യമായാണ് സ്ത്രീകൾ സ്ഥാനാർത്ഥികളാകാൻ യോഗ്യത നേടിയത്.
തന്റെ ജീവിതത്തിന്റെ ഭൂരിഭാഗവും ന്യൂ സൗത്ത് വെയിൽസിലാണ് ചെലവഴിച്ചതെങ്കിലും 1918 ൽ സൗത്ത് ഓസ്‌ട്രേലിയയിലെ പാർലമെന്റിനായി നിലകൊള്ളുന്ന ആദ്യ രണ്ട് വനിതകളിൽ ഒരാളായി അവർ മാറി.
തൊഴിലാളി പ്രസ്ഥാനത്തിലെ പങ്കാളിത്തത്തിലൂടെയാണ് സിഗ്ഗിൻസ് രാഷ്ട്രീയത്തിലേക്ക് കൊണ്ടുവന്നത്.
തുടക്കത്തിൽ ലേബർ പാർട്ടിയെ പിന്തുണച്ചു.
സ്ഥാനാർത്ഥിയെന്ന നിലയിൽ അംഗീകരിക്കാൻ വിസമ്മതിച്ചതിനെത്തുടർന്ന് അവർ പാർട്ടിയിൽ നിന്ന് പിന്മാറി.
1922 ലെ ഫെഡറൽ തെരഞ്ഞെടുപ്പിലാണ് പാർലമെന്റിനുള്ള അവസാന മത്സരം നടന്നത്.
അവിടെ കൺട്രി പാർട്ടിക്ക് വേണ്ടി നിലകൊള്ളുന്ന ആദ്യ വനിതയായി.
1878 മെയ് 12 ന് ന്യൂ സൗത്ത് വെയിൽസിലെ ചെറിയ ഖനനനഗരമായ ഹിൽ എന്റിനടുത്താണ് സിഗ്ഗിൻസ് ജനിച്ചത്.
സാറാ ഷാർലറ്റിന്റെയും (ലോറൻസ്) ജെയിംസ് ചാർട്ടേഴ്സിന്റെയും ഏകമകളായിരുന്നു അവർ.
അയർലണ്ടിൽ ജനിച്ച "പ്രായമായ, നിരക്ഷരനായ തൊഴിലാളിയായ" അവരുടെ പിതാവ് അവർ ജനിച്ച് ഒരു വർഷത്തിന് ശേഷം മരിച്ചു.
അവരുടെ ഇംഗ്ലീഷ് വംശജയായ അമ്മ 1880 ൽ ജെറോം ആൻഡേഴ്സണുമായി പുനർവിവാഹം ചെയ്തു.
അവരുടെ മകൾ അദ്ദേഹത്തിന്റെ കുടുംബപ്പേര് എടുത്തു.
സിഗ്ഗിൻസ് തംബരൂറ പബ്ലിക് സ്കൂളിൽ ചേരുകയും 1893 ൽ പ്രാദേശിക ജില്ലയെക്കുറിച്ചുള്ള ഒരു ലേഖനത്തിനുള്ള സമ്മാനം നേടുകയും ചെയ്തു.
അവരുടെ കുട്ടിക്കാലത്തെക്കുറിച്ച് വളരെക്കുറച്ചേ അറിയൂ.
പക്ഷേ 1903 ആയപ്പോഴേക്കും സിഡ്നിയിലെ എലിസബത്ത് സ്ട്രീറ്റിലെ ഒരു ബോർഡിംഗ് ഹൗസിൽ താമസിക്കുകയും ആർട്ടിസ്റ്റായും ഫോട്ടോഗ്രാഫിക് റീടച്ചറായും ജോലി ചെയ്തു.
പൊതുജീവിതം 1911-ൽ മവോറിലാൻഡ് വർക്കർ പ്രസിദ്ധീകരിച്ച സിഗ്ഗിൻസിന്റെ ഫോട്ടോ
സിഡ്നിയിലേക്ക് താമസം മാറിയതിന് ശേഷം സിഗ്ഗിൻസ് പ്രാദേശിക തൊഴിലാളി പ്രസ്ഥാനത്തിൽ ഏർപ്പെട്ടു.
വിമൻസ് പൊളിറ്റിക്കൽ ലേബർ ലീഗിന്റെ പൈർമോണ്ട് ബ്രാഞ്ചിന്റെ പ്രസിഡന്റായി സേവനമനുഷ്ഠിച്ച അവർ കാർഡ്ബോർഡ് ബോക്സ് മേക്കേഴ്സ് യൂണിയന്റെ സ്ഥാപകരിൽ ഒരാളായിരുന്നു.
അതിന്റെ ഉദ്ഘാടന സെക്രട്ടറിയായി സേവനമനുഷ്ഠിച്ചു.
പിന്നീട് ഷോപ്പ് അസിസ്റ്റന്റ്സ് യൂണിയൻ സിഡ്‌നി ലേബർ കൗൺസിലിലേക്കുള്ള പ്രതിനിധികളിൽ ഒരാളായി അവളെ തിരഞ്ഞെടുത്തു.
അവിടെ അവർ സംഘാടക സമിതിയിലും ആന്റി സ്വീറ്റിംഗ് സമിതിയിലും സേവനമനുഷ്ഠിച്ചു.
1904 മെയ് മാസത്തിൽ, "ചൈനീസ് കുടിയേറ്റത്തെയും വ്യവസായത്തെയും" എതിർത്ത ചൈനീസ് വിരുദ്ധ, ഏഷ്യാറ്റിക് ലീഗിന്റെ സെക്രട്ടറിയായി സിഗ്ഗിൻസ് മാറി.
1906 ജനുവരിയിലെ ലേബർ കൗൺസിലിന്റെ യോഗത്തിൽ, 1901 ലെ ഇമിഗ്രേഷൻ നിയന്ത്രണ നിയമത്തിലെ ഇളവുകളെ എതിർക്കാൻ കൗൺസിൽ ഗവൺമെന്റിനോട് അപേക്ഷിച്ചു.
ചൈനീസ് കുടിയേറ്റം "ഓസ്‌ട്രേലിയൻ പൗരത്വത്തിന്റെ നിലയ്ക്ക് ഭീഷണിയായിരിക്കുന്നു" എന്നും കുഷ്ഠരോഗം പടർത്താൻ സാധ്യതയുണ്ടെന്നും അവർ പ്രസ്താവിച്ചു.
1904 ജൂണിൽ, സിഗ്ഗിൻസ് അവളുടെ ജന്മസ്ഥലമായ ഹിൽ എൻഡിലെ സ്റ്റോർകീപ്പറായ ഹെൻറി ബീച്ചിനെതിരെ മാനനഷ്ടക്കേസ് ആരംഭിച്ചു.
താനൊരു ലിബിഡിനസ് ആൻഡ് ലൈസെൻഷ്യസ് സ്വഭാവവും സ്വഭാവവും ഉള്ള ഒരു സ്ത്രീയാണെന്ന് സൂചിപ്പിക്കുന്ന പ്രസ്താവനകൾ നടത്തിയെന്ന് അവകാശപ്പെട്ട് അവൾ £1,000 നഷ്ടപരിഹാരം ആവശ്യപ്പെട്ടു.
അവളുടെ സ്യൂട്ട് വിജയിച്ചില്ല.
[ 1906 ആയപ്പോഴേക്കും ഓസ്‌ട്രേലിയൻ ലേബർ പാർട്ടിയുടെ സ്റ്റേറ്റ് എക്‌സിക്യൂട്ടീവിലേക്ക് സിഗ്ഗിൻസ് തിരഞ്ഞെടുക്കപ്പെട്ടു.
1907 ലെ സംസ്ഥാന തിരഞ്ഞെടുപ്പിൽ അവർ ലേബർ സ്ഥാനാർത്ഥികൾക്കായി പ്രചാരണം നടത്തിയെങ്കിലും പിന്നീട് പാർട്ടിയിൽ നിന്ന് അകന്നു.
1909 ജൂലൈയിൽ ഡെയ്‌ലി ടെലിഗ്രാഫ് അവർ ലേബർ പാർട്ടിയെ "ഒഴിഞ്ഞുപോയി" എന്ന് ഊഹിച്ചു, തുടർന്ന് സെൻട്രൽ എക്സിക്യൂട്ടീവിൽ നിന്ന് തന്നോട് അന്യായമായി പെരുമാറിയതായി തനിക്ക് തോന്നിയതായി അവർ പത്രത്തോട് പറഞ്ഞു.
1909 ഡിസംബറിൽ, സിഗ്ഗിൻസും അവളുടെ ഭർത്താവും ന്യൂസിലൻഡിലേക്ക് താമസം മാറ്റി.
അമാൽഗമേറ്റഡ് സൊസൈറ്റി ഓഫ് മർച്ചന്റ് അസിസ്റ്റന്റ്സിന്റെ ഓർഗനൈസർ ആയി ജോലി ചെയ്യുന്ന അവർ വെല്ലിംഗ്ടണിൽ കുറച്ചുകാലം താമസിച്ചു, ഓസ്‌ട്രേലിയയിലെയും ന്യൂസിലൻഡിലെയും തൊഴിലാളി പ്രസ്ഥാനങ്ങൾ തമ്മിലുള്ള വ്യത്യാസങ്ങളെക്കുറിച്ച് മവോറിലാൻഡ് വർക്കർ അഭിമുഖം നടത്തി.
1911-ൽ, ഗ്രേ ഇൻഡസ്ട്രിയൽ ആൻഡ് പൊളിറ്റിക്കൽ കൗൺസിൽ സൗത്ത് ഐലൻഡിന്റെ പടിഞ്ഞാറൻ തീരത്തുള്ള ഗ്രേ ഡിസ്ട്രിക്റ്റിൽ ഒരു ഓർഗനൈസർ ആയി പ്രവർത്തിക്കാൻ സിഗ്ഗിൻസിനെ റിക്രൂട്ട് ചെയ്തു.
1911-ലെ പൊതുതെരഞ്ഞെടുപ്പിൽ ഗ്രേയിലെ സോഷ്യലിസ്റ്റ് സ്ഥാനാർത്ഥിയായ പാഡി വെബ്ബിനായി അവർ പ്രചാരണം നടത്തി.
ന്യൂ സൗത്ത് വെയിൽസിലെ വെല്ലിംഗ്ടണിൽ സ്ഥിരതാമസമാക്കുന്നതിന് മുമ്പ് വർഷങ്ങളോളം അഡ്‌ലെയ്ഡിൽ താമസിച്ചിരുന്ന സിഗ്ഗിൻസ് ഒടുവിൽ ഓസ്‌ട്രേലിയയിലേക്ക് മടങ്ങി.
1922-ൽ ന്യൂ സൗത്ത് വെയിൽസിലെ ഫാർമേഴ്‌സ് ആൻഡ് സെറ്റിൽേഴ്‌സ് അസോസിയേഷന്റെ വാർഷിക സമ്മേളനത്തിലെ ആദ്യ വനിതാ പ്രതിനിധിയായി.
സെലൂക്യാ-ക്ടെസിഫോണിലെ വേദശാസ്ത്രകേന്ദ്രം
സസ്സാനിദ് സാമ്രാജ്യത്തിന്റെ തലസ്ഥാനമായ സെലൂക്യാ-ക്ടെസിഫോൺ നഗരത്തിന്റെ പടിഞ്ഞാറൻ പകുതിയിൽ സ്ഥിതി ചെയ്തിരുന്ന ഒരു പൗരസ്ത്യ സുറിയാനി ക്രിസ്തീയ ദൈവശാസ്ത്ര വിദ്യാലയമായിരുന്നു സെലൂക്യാ-ക്ടെസിഫോണിലെ വേദശാസ്ത്രകേന്ദ്രം അഥവാ കോഖെയിലെ വേദശാസ്ത്രകേന്ദ്രം .
ചരിത്രം മാർ ആബായും വേദശാസ്ത്രകേന്ദ്രവും
പാരമ്പര്യം അനുസരിച്ച് പാത്രിയർക്കീസ് മഹാനായ മാർ ആബായാണ് (540-552) ഈ വേദശാസ്ത്രകേന്ദ്രത്തിന് തുടക്കമിട്ടത്.
സീർത്തിന്റെ നാളാഗമത്തിലെ വിവരം അനുസരിച്ച്, മാർ ആബാ ഒരു സൊറോവാസ്ട്രിയൻ പണ്ഡിതനെ സെലൂക്യാ-ക്ടെസിഫോണിൽ വെച്ച് ഒരു സംവാദത്തിൽ പരാജയപ്പെടുത്തുകയും, ആ സ്ഥലത്ത് തന്നെ ഈ വേദപഠനശാല സ്ഥാപിക്കുകയും ചെയ്യുകയാണ് ഉണ്ടായത്.
എന്നാൽ മാർ ആബായുടെ കൂടുതൽ പഴയ ജീവചരിത്രരേഖകളിൽ ഇത് പരാമർശിക്കപ്പെട്ടിട്ടില്ല.
അതുകൊണ്ട് ചരിത്രകാരന്മാരുടെ ഇടയിൽ ഇതിനേക്കുറിച്ച് ഏകാഭിപ്രായമില്ല.
പാത്രിയാർക്കീസ് അഖാക്ക് (485–495/6) എദേസ്സയിലെ വേദശാസ്ത്രകേന്ദ്രം വിട്ടശേഷം സെലൂക്യാ-ക്ടെസിഫോണിൽ പഠിപ്പിച്ചിരുന്നു.
ഇത് അഞ്ചാം നൂറ്റാണ്ടിന്റെ അവസാനത്തിൽ ഈ വേദപഠനശാല നിലവിലിരുന്നതിന് തെളിവായി ചില ചരിത്രകാരന്മാർ ചൂണ്ടിക്കാണിക്കുന്നു.
അഖാക്കിന്റെ വേദപഠനകേന്ദ്രം ആബാ പുനഃസ്ഥാപിക്കുകയാണ് ഉണ്ടായതെന്ന് സഭാ ചരിത്രപണ്ഡിതനായ ജിയാൻ മോറിസ് ഫേയി അഭിപ്രായപ്പെടുന്നു.
എന്നാൽ സീർത്തിന്റെ നാളാഗമം അനുസരിച്ച് പാത്രിയർക്കീസ് എസെക്കിയേൽ  (567–581) ആണ് ഈ പഠനകേന്ദ്രം പുനഃസ്ഥാപിച്ചത്.
596 നും 602 നും ഇടയിൽ, റോമൻ ചക്രവർത്തി മൗറീസ് , കൽക്കെദോനിലെ ബിഷപ്പായിരുന്ന മാറൂഥയെ സസാനിയൻ ചക്രവർത്തി ഖൊസ്രു രണ്ടാമന്റെ അടുക്കൽ പ്രതിനിധിയായി അയച്ചു.
മറൂഥാ സെലൂക്യാ-ക്ടെസിഫോണിൽ കഴിയവേ ഈ പഠനകേന്ദ്രം സന്ദർശിക്കുകയും അവിടത്തെ പ്രഭാഷണങ്ങൾ കേൾക്കുകയും വിദ്യാർത്ഥികൾക്ക് സമ്മാനങ്ങൾ നൽകുകയും മുഖ്യാചാര്യനായ ബോഖ്തീശോയെ നേരിൽ കണ്ട് യാത്ര പറയുകയും ചെയ്തതായി രേഖപ്പെടുത്തപ്പെട്ടിട്ടുണ്ട്.
റോമാ ചക്രവർത്തിയുടെ പ്രതിനിധിയായ ഒരു വിശിഷ്ട വ്യക്തിക്ക് ആതിഥേയത്വം വഹിക്കാൻ കഴിഞ്ഞതിൽ നിന്ന് സസാനിയൻ തലസ്ഥാനത്തെ ക്രൈസ്തവ സമൂഹത്തിന്റെ ശ്രദ്ധേയമായ കേന്ദ്രമായിരുന്നു ഈ വേദപഠനകേന്ദ്രം എന്ന് വ്യക്തമാകുന്നു.
കിഴക്കിന്റെ സഭയുടെ ഏറ്റവും പ്രധാനപ്പെട്ട വേദപഠശാലയായി വളർന്ന ഇവിടത്തെ മുഖ്യാചാര്യൻ ഈശായി, അക്കാലത്തെ പാത്രിയർക്കീസ് തിരഞ്ഞെടുപ്പിൽ വരെ പങ്കെടുക്കാൻ അനുമതി നേടിയിരുന്നു.
നിസിബിസിലെ വേദശാസ്ത്രകേന്ദ്രവുമായുള്ള ബന്ധം
കൂടുതൽ പൗരാണികമായ നിസിബിസിലെ വേദപഠനകേന്ദ്രവുമായി സെലൂക്യാ-ക്ടെസിഫോണിലെ വേദപഠനകേന്ദ്രത്തിന് ബന്ധങ്ങൾ നിലനിന്നിരുന്നു.
ഗ്രന്ഥശേഖരങ്ങളും പണ്ഡിതരെയും പലപ്പോഴും രണ്ട് കേന്ദ്രങ്ങളും പരസ്പരം പങ്കുവെച്ചിരുന്നു.
സീർത്തിലെ നാളാഗമം നൽകുന്ന വിവരണം അനുസരിച്ച് മാർ ആബാ സെലൂക്യാ-ക്ടെസിഫോണിലെ വേദപഠനകേന്ദ്രം സ്ഥാപിക്കുന്നതിന് മുമ്പ് നിസിബിസിൽ ആയിരുന്നു പ്രവർത്തിച്ചത്.
നിസിബിസിൽ പരിശീലിച്ച ശേഷം 596ൽ അവിടത്തെ മെത്രാപ്പോലീത്ത ആയിത്തീർന്ന കശ്കറിലെ ഗ്രിഗറി മുമ്പ് സെലൂക്യാ-ക്ടെസിഫോണിലെ വിദ്യാർത്ഥി ആയിരുന്നു.
അവിടെ അദ്ദേഹം സങ്കീർത്തനങ്ങൾ പഠിച്ചിരുന്നു.
പാത്രിയർക്കീസ് ഈശോയാബ് 3ാമൻ (649–659) നിസിബിസിലെ വിദ്യാർത്ഥി ആയിരുന്നു.
പേർഷ്യയിലെ അറബ് അധിനിവേശത്തിന് ശേഷം സെലൂക്യാ-ക്ടെസിഫോണിലെ വേദശാസ്ത്രകേന്ദ്രത്തെ തകർച്ചയിൽ നിന്ന് രക്ഷിക്കാൻ ലക്ഷ്യമിട്ട് അതിന്റെ വലിയ ഒരു ഭാഗം ബേഥ് ആബെ ആശ്രമത്തിലേക്ക് മാറ്റി സ്ഥാപിക്കാൻ അദ്ദേഹം പരിശ്രമിച്ചിരുന്നു.
ബേഥ് ഖത്റായെയിലെ ഗബ്രിയേൽ ഏഴാം നൂറ്റാണ്ടിന്റെ അവസാനത്തിലും എട്ടാം നൂറ്റാണ്ടിന്റെ ആരംഭത്തിലുമായി കോഖെയിൽ പഠിപ്പിച്ചിരുന്നു.
പിന്നീട് പാത്രിയർക്കീസുമാരായ ഹ്നാനീശോ 1ാമൻ (686–700) ആബാ 2ാമൻ (742–753) എന്നിവർ അക്കാലത്ത് അവിടെ ഗബ്രിയേലിന്റെ ശിഷ്യന്മാർ ആയിരുന്നു.
അവിടെ ഗബ്രിയേൽ ബൈബിൾ വ്യാഖ്യാനങ്ങളും ആബാ 2ാമൻ തത്വശാസ്ത്ര ഗ്രന്ഥങ്ങളും എഴുതിയിരുന്നു.
ആബാ 2ാമൻ വേദശാസ്ത്രകേന്ദ്രത്തിന്റെ ഭരണവുമായി ബന്ധപ്പെട്ട് തന്റെ വൈദികരുമായി തർക്കത്തിൽ ആയിരുന്നു.
സെലീന (വിവക്ഷകൾ) ഇംഗ്ലീഷ് വിലാസം https://ml.wikipedia.org/wiki/Celina_(disambiguation)
സെലീന എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
സെലീന ഗോമസ് - ഒരു അമേരിക്കൻ ചലച്ചിത്ര നടി സെലീന ജെറ്റ്ലി - ഒരു ഹിന്ദി ചലച്ചിത്ര നടി.
സെലീനിയം - ഒരു മൂലകം.
സെലീന (ടെക്സസ്) - ഒരു അമേരിക്കൻ നഗരം.
സെലീനിക് അമ്ലം
ശക്തിയേറിയ ഒരു ധാതു അമ്ലമാണ് സെലീനിക് അമ്ലം.
ഇതിന്റെ രാസസമവാക്യം H 2 SeO 4 ആണ്.
സൾഫ്യൂറിൿ അമ്ലത്തോളം ശക്തിയുള്ള അമ്ലവും, അതിനേക്കാൾ ശക്തിയേറിയ ഒരു ഓക്സീകാരിയുമാണ്.
ഗാഢ സെലീനിക് ആസിഡ് ക്ലോറൈഡുകളെ ഓക്സീകരിച്ച് ക്ലോറിൻ വാതകത്തെ സ്വതന്ത്രമാക്കുന്നു.
അതോടൊപ്പം സ്വയം നിരോക്സീകരിക്കപ്പെട്ട് സെലീനസ് അമ്ലം ഉണ്ടാകുന്നു.
2 NaCl + 2H 2 SeO 4 → Na 2 SeO 4 + H 2 SeO 3 + H 2 O + Cl 2
ഗാഢവും, ചൂടുള്ളതുമായ ( 2 Au + 6 H 2 SeO 4 → Au 2 (SeO 4 ) 3 + 3 H 2 SeO 3 + 3 H 2 O
സമാനമായ സാഹചര്യത്തിൽ പ്ലാറ്റിനം അലേയമാണ്.
എന്നാൽ ചൂടുള്ള സെലീനിക് അമ്ലത്തിൽ ഗാഢ ഹൈഡ്രോക്ലോറിക് അമ്ലം കലർത്തിയാൽ അതിന് അക്വാറീജിയയുടെ സ്വഭാവം കൈവരുന്നു.
ഈ മിശ്രിതത്തിൽ പ്ലാറ്റിനവും അലിയുന്നു.
സെലീനേറ്റുകളുടെ ജലത്തിലെ ലേയത്വം സാധാരണയായി സൾഫേറ്റുകളേക്കാളും അല്പം കൂടുതലായിരിക്കും.
സൈതാമാ ഇംഗ്ലീഷ് വിലാസം https://ml.wikipedia.org/wiki/Saitama_(city)
സൈതാമാ ( ജാപ്പനീസ് : さいたま市, Saitama-shi, സൈതാമാ-ഷി) ജപ്പാനിലെ സൈതാമാ  പ്രിഫെക്ചറിൻ്റെ തലസ്ഥാനമാണ്.
2021 ഫെബ്രുവരി 1 ലെ കണക്കനുസരിച്ച് നഗരത്തിലെ ജനസംഖ്യ 1,324,854 ആണ്.
"സൈതാമ" എന്ന പേര് ആദ്യം വന്നത് സകിതാമ ജില്ലയിൽ നിന്നാണ്.
ഉച്ചാരണം ആദ്യം- സകിതാമയിൽ നിന്ന് ഇപ്പോൾ- സൈതാമാ എന്നായി മാറി.
ജപ്പാനിൽ ഹിരഗാനയിൽ എഴുതപ്പെടുന്ന ഏക പ്രിഫെക്ചറൽ തലസ്ഥാനമാണ് സൈതാമാ.
ഭൂമിശാസ്ത്രം കാന്തോ സമതലം
മധ്യ ടോക്കിയോയിൽ നിന്ന് 20 മുതൽ 30 കിലോമീറ്റർ വടക്കായി കാന്തോ സമതലത്തിന്റെ(Kantō Plain) മധ്യത്തിലാണ് ഈ നഗരം സ്ഥിതിചെയ്യുന്നത്.
സൈതാമ പ്രിഫെക്ചറിന്റെ തെക്കുകിഴക്കായി സ്ഥിതി ചെയ്യുന്ന സൈതാമാ നഗരം സമുദ്രനിരപ്പിൽ നിന്ന് 20 മീറ്ററിൽ താഴെയുള്ള താഴ്ന്ന പ്രദേശങ്ങളും പീഠഭൂമികളും ഉൾക്കൊള്ളുന്നു, നഗര അതിർത്തിക്കുള്ളിൽ പർവതനിരകളോ കുന്നുകളോ ഇല്ല.
ശരാശെരി ഏറ്റവും ഉയർന്ന താപനില ഓഗസ്റ്റിലാണ്- 26.4 ഡിഗ്രി സെൽഷ്യസും, ഏറ്റവും താഴ്ന്ന താപനില ജനുവരിയിൽ- 2.9 ഡിഗ്രി സെൽഷ്യസും ആണ്.
ശരാശരി വാർഷിക മഴ 1408 മില്ലിമീറ്ററാണ്, സെപ്റ്റംബറാണ് അന്തരീക്ഷത്തിൽ ഏറ്റവും ഈർപ്പമുള്ള മാസം.
ചൂടുള്ള വേനൽക്കാലവും മഞ്ഞുവീഴ്ചയില്ലാത്ത തണുപ്പുകാലവുമാണ് ഇവിടെ അനുഭവപ്പെടാറ്.
വിദ്യാഭ്യാസം സർവകലാശാലകൾ മെജിറോ സർവകലാശാല സൈതാമാ സർവകലാശാല നിഹോൺ യൂണിവേഴ്സിറ്റി ഫാക്കൽറ്റി ഓഫ് ലോ ഓപ്പൺ യൂണിവേഴ്സിറ്റി ഓഫ് ജപ്പാൻ ഒമിയ സ്റ്റഡി സെന്റർ ഷിബാവുറ ഇൻസ്റ്റിറ്റ്യൂട്ട് ഓഫ് ടെക്നോളജി യൂണിവേഴ്സിറ്റി ഓഫ് ഹ്യൂമൻ ആർട്സ് ആൻഡ് സയൻസസ് ഉറാവ സർവകലാശാല നിപ്പോൺ ഇൻസ്റ്റിറ്റ്യൂട്ട് ഓഫ് ടെക്നോളജി ഗതാഗതം
ഷിങ്കാൻസൺ അതിവേഗ ട്രെയിൻ ശൃംഖലയുടെ ഭാഗമായ ഓമിയ സ്റ്റേഷൻ, പ്രിഫെക്ചറിലെ ഏറ്റവും വലിയ റെയിൽ‌വേ ഹബ് ആയി പ്രവർത്തിക്കുന്നു.
ഓമിയ സ്റ്റേഷന്
രണ്ട് മണിക്കൂർ അകലെയുള്ള ഹനേഡ വിമാനത്താവളവും, നരിറ്റ അന്താരാഷ്ട്ര വിമാനത്താവളവുമാണ് ഏറ്റവും അടുത്തുള്ള പ്രധാന വിമാനത്താവളങ്ങൾ.
സൈദാപ്പേട്ട് റെയിൽ നിലയം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
സൈദാപ്പേട്ട് റെയിൽ നിലയം ചെന്നൈ ബീച്ച് - ചെങ്കല്പട്ട് പാതയിലെ ഒരു സ്റ്റേഷനാണ്.
ഈ സ്റ്റേഷൻ സൈദാപ്പേട്ട്, സി ഐ റ്റി കോളനി, താഡണ്ടർ നഗർ (ടോഡ് ഹണ്ടർ നഗർ), ചിന്നമലൈ എന്നീ പ്രദേശങ്ങൾക്ക് സേവനം നൽകുന്നു.
ചെന്നൈ ബീച്ച് സ്റ്റേഷനിൽ നിന്നും 12 കിലോമീറ്റർ ദൂരത്തിൽ കടൽ നിരപ്പിൽ നിന്നും 10 മീറ്റർ ഉയരത്തിൽ സ്ഥിതി ചെയ്യുന്നു.
സൈദ്‌പൂർ, കപൂർത്തല
പഞ്ചാബ് സംസ്ഥാനത്തെ കപൂർത്തല ജില്ലയിലെ ഒരു വില്ലേജാണ് സൈദ്‌പൂർ, കപൂർത്തല.
കപൂർത്തല ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് സൈദ്‌പൂർ, കപൂർത്തല സ്ഥിതിചെയ്യുന്നത്.
സൈദ്‌പൂർ, കപൂർത്തല വില്ലേജിന്റെ പരമാധികാരി സർപഞ്ചാണ് .
2011 ലെ ഇന്ത്യൻ കാനേഷുമാരി വിവരമനുസരിച്ച് സൈദ്‌പൂർ, കപൂർത്തല ൽ 100 വീടുകൾ ഉണ്ട്.
ആകെ ജനസംഖ്യ 392 ആണ്.
ഇതിൽ 182 പുരുഷന്മാരും 210 സ്ത്രീകളും ഉൾപ്പെടുന്നു.
സൈദ്‌പൂർ, കപൂർത്തല ലെ സാക്ഷരതാ നിരക്ക് 69.9 ശതമാനമാണ്.
സൈദ്‌പൂർ, കപൂർത്തല ലെ 6 വയസ്സിനു താഴെയുള്ള കുട്ടികളുടെ എണ്ണം 36 ആണ്.
ഇത് സൈദ്‌പൂർ, കപൂർത്തല ലെ ആകെ ജനസംഖ്യയുടെ 9.18 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 101 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു.
ഇതിൽ 91 പുരുഷന്മാരും 10 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 98.02 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 6.93 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
സൈദ്‌പൂർ, കപൂർത്തല ലെ 39  പേരും പട്ടിക ജാതി വിഭാഗത്തിൽ പെടുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 100 - - ജനസംഖ്യ 392 182 210 കുട്ടികൾ (0-6) 36 24 12 പട്ടികജാതി 39 19 20 പട്ടിക വർഗ്ഗം 0 0 0 സാക്ഷരത 69.9 % 46.35 % 53.65 % ആകെ ജോലിക്കാർ 101 91 10 ജീവിതവരുമാനമുള്ള ജോലിക്കാർ 99 90 9 താത്കാലിക തൊഴിലെടുക്കുന്നവർ 7 5 2 കപൂർത്തല ജില്ലയിലെ വില്ലേജുകൾ പുറത്തേക്കുള്ള കണ്ണികൾ കപൂർത്തല ജില്ലയിലെ വില്ലേജുകൾ അവലംബങ്ങൾ
സൈന യാസ്ജി ഇംഗ്ലീഷ് വിലാസം https://ml.wikipedia.org/wiki/Zaina_Yazigi
സിറിയൻ പത്രപ്രവർത്തകയും വാർത്താ ഏജൻസി റിപ്പോർട്ടറും ടെലിവിഷൻ വാർത്താ അവതാരകയുമാണ് സൈന യാസ്ജി ( English : Zaina Yazigi ( Arabic : زينة يازجي) ഔദ്യോഗിക ജീവിതം
സിറിയയിലെ തിഷ്‌റീൻ സർവ്വകലാശാലയിൽ നിന്ന് ഇംഗ്ലീഷ് സാഹിത്യത്തിൽ ബിരുദം നേടി.
ബെയ്‌റൂത്തിലെ അമേരിക്കൻ സർവ്വകലാശാലയിൽ നിന്ന് മാധ്യമ പഠനത്തിൽ ബിരുദം കരസ്ഥമാക്കി.
പ്രമുഖ വാർത്താ ഏജൻസികളായ റോയിട്ടേഴ്‌സ്, അസോസിയേറ്റ് പ്രസ് എന്നിവയുടെ ബെയ്‌റൂത്ത് ബ്യുറോയിൽ റിപ്പോർട്ടറായി ജോലി ആരംഭിച്ചു.
സിറിയയിൽ സിഎൻബിസി ചാനലിന് വേണ്ടിയും പ്രവർത്തിച്ചു.
പിന്നീട് സിറിയൻ ടെലിവിഷനിൽ രാഷ്ട്രീയ കാര്യ പരിപാടിയുടെ അവതാരകയായി.
അൽ അറബിയ ചാനലിന്റെ വാരാന്ത്യ പെളിറ്റിക്കൽ പരിപാടിയായ അണ്ടർ ദ ലൈറ്റ് എന്ന പരിപാടി അവതരിപ്പിച്ചു.
സിറിയൻ പ്രക്ഷോഭം മൂലം 2011 മെയ് 11ന് അൽ അറബിയ്യയിൽ നിന്ന് രാജിവെച്ചു.
അറേബ്യൻ ബിസിനസ്സ് മാഗസിൻ 2013ൽ കൂടുതൽ ശക്തരായ 100 അറബ്‌ വനിതകളിൽ ഒരാളായി സൈന യാസ്ജിയെ തിരഞ്ഞെടുത്തു.
1968 ഔക്ടോബർ 15ന് ജനിച്ചു.
സിറിയൻ നടനായ ആബിദ് ഫഹദിനെ വിവാഹം ചെയ്തു.
ഒരു മകനും ഒരു മകളുമുണ്ട്.
സൈദ് ഇബ്നു അലി ഇംഗ്ലീഷ് വിലാസം https://ml.wikipedia.org/wiki/Zayd_ibn_Ali സൈദ് ഇബ്നു അലി [[Image:|200px| ]] സൈദ് ഇബ്നു അലി - പ്രവാചകകുടുംബാംഗം നാമം സൈദ് ഇബ്നു അലി യഥാർത്ഥ നാമം സൈദ് ഇബ്നു അലി സൈനുൽ ആബിദീൻ മറ്റ് പേരുകൾ ശഹീദ് സൈദ്,ഹലീഫുൽ‌ ഖുറാൻ‌ ജനനം 695 മദീന , അറേബ്യ മരണം 122 AH കൂഫാ.
പിതാവ് അലി സൈനുൽ ആബിദീൻ മാതാവ് ജയദ ഭാര്യ റീത്വാ ബിന്ത് അബ്ദുള്ളാഹിബ്നു മുഹമ്മദ് അൽ‌ ഹനഫിയ്യ ബിൻ‌ അലി ബിൻ അബീത്വാലിബ്‌ സന്താനങ്ങൾ യഹ്‌യാ .
സൈദ് ഇബ്നു അലിയെ ( Arabic : زيد بن علي(زين العابدين) بن الحسين بن علي بن أبي طالب.
) ഷിയാ മുസ്ലിംകളിൽ പെട്ട സൈദികൾ മുഹമ്മദ് അൽ ബാഖിറിന് പകരം അഞ്ചാം ഇമാമായി പരിഗണിക്കുന്നു.
പിതാവ് സൈനുൽ ആബിദീനിൽ നിന്നും സഹോദരൻ‌ മുഹമ്മദ് ബാഖിറിൽ‌ നിന്നും വിദ്യാഭ്യാസം.
പ്രധാന കൃതികൾ ഇമാം സൈദിന്റെ സമാഹാരങ്ങൽ‌ (مسند الإمام زيد) തഫ്സീറ് ഗരീബുൽ‌ ഖുർആൻ‌ മനാസിക് അൽ‌ ഹജ്ജ് വൽ‌ ഉംറ.
മജ്മൂഅതു റസാഇലു വ കുതുബു അൽ‌ ഇമാം സൈദ് (18 Volum) അവലംബം
http://hamidaddin.net/ebooks [ http://www.hamidaddin.net/ebooks/%5Bപ്രവർത്തിക്കാത്ത+കണ്ണി%5D ] ഇതു കൂടി കാണുക അഹ്‌ലു ബൈത്ത്
സൈന നേവാൾ ഇംഗ്ലീഷ് വിലാസം https://ml.wikipedia.org/wiki/Saina_Nehwal
ഇന്ത്യയിലെ പ്രശസ്ത ബാഡ്മിന്റൺ‍‍ താരമാണ് ഖേൽ രത്ന സൈന നേവാൾ ( pronunciation ⓘ ; ജനനം 17 മാർച്ച് 1990, ഹിസാർ ജില്ല , ഹരിയാന ).
ഇന്ത്യയുടെ അയൺ ബട്ടർഫ്ലൈ എന്നാണ് സൈനയെ വിശേഷിപ്പിക്കുന്നത്.
നിലവിൽ ലോകത്തിലെ ഒന്നാം  സ്ഥാനക്കാരിയായായ ഇവർ ഒളിമ്പിക്‌സിൽ മെഡൽ നേടുന്ന ആദ്യ ഇന്ത്യൻ ബാഡ്മിന്റൺ താരമാണ്.
ലോക ബാഡ്‌മിന്റൻ റാങ്കിങ്ങിൽ രണ്ടാം സ്ഥാനത്തെത്തുന്ന ആദ്യ ഇന്ത്യൻ താരം കൂടിയാണ്.
ഒളിംപിക്സിൽ ബാഡ്മിന്റൻ സിംഗിൾസിൽ ക്വാർട്ടർ ഫൈനലിലും സെമിഫൈനലിലും എത്തുന്ന ആദ്യത്തെ ഇന്ത്യൻ താരം, വേൾഡ് ജൂനിയർ ബാഡ്മിന്റൻ ചാമ്പ്യൻഷിപ്പ് നേടിയ ആദ്യത്തെ ഇന്ത്യക്കാരി എന്നീ ബഹുമതികളുമുണ്ട്.
21 ജൂൺ 2009-ൻ ജക്കാർത്തയിൽ വച്ചു നടന്ന ഇൻഡോനേഷ്യ ഓപൺ മത്സരത്തിൽ ബാഡ്മിന്റണിൽ ഉയർന്ന സ്ഥാനക്കാരിയും, ചൈനീസുകാരിയുമായ ലിൻ വാംഗിനെ പരാജയപ്പെടുത്തി ചരിത്രം കുറിക്കുകയുണ്ടായി.
ഈ നേട്ടം കൈവരിക്കുന്ന ആദ്യത്തെ ഇന്ത്യക്കരിയാണ് സൈന.
ഇപ്പോൾ ഇന്ത്യയിൽ ഏറ്റവും കൂടുതൽ പ്രതിഫലം പറ്റുന്ന വനിതാകായികതാരമെന്ന ബഹുമതിയും സൈനക്കുള്ളതാണ്.
സൈനയുടെ വരവ് ഇന്ത്യയിൽ ബാഡ്മിന്റനുണ്ടാക്കിയ കുതിപ്പ് വളരെ വലുതാണ്.
വനിതാ ബാഡ്മിന്റണിൽ ചൈനയുടെ അധിനിവേശത്തെ വെല്ലുവിളിച്ച സൈന ലണ്ടനിൽ വെങ്കലമെഡൽ നേടിയതോടെ ഇന്ത്യൻ സ്പോർട്സിലെ പുതിയ സൂപ്പർതാരമായി വളർന്നു.
ഇതുവരെ 16 അന്താരാഷ്ട്ര കിരീടങ്ങൾ നേടിയിട്ടുണ്ട്.
ഇന്ത്യയിൽ ഹരിയാനയിലുള്ള ഹിസാർ എന്ന സ്ഥലത്ത് 1990 മാർച്ച് 3-ന് ജനനം.
പക്ഷേ സൈന തന്റെ ഇതുവരെയുള്ള ജീവിതം ഹൈദരാബാദിലാണ് ജീവിച്ചത്.
ബാഡ്മിന്റൻ ലോകത്തിലേക്കുള്ള സൈനയുടെ കടന്നു വരവിന് ഏറെ സ്വാധീനിച്ചത് പിതാവായ ഡോ. ഹൻവീർ സിംഗാണ്.
ഇദ്ദേഹം ഹൈദരാബാദിലെ ഓയിൽസീഡ്സ് റിസർച്ച് എന്ന സ്ഥാപനത്തിലെ ഒരു ശാസ്ത്രജ്ഞനാണ്.
ഉഷ നേവാൾ ആണ് സൈനയുടെ  അമ്മ.
ഇരുവരും ഹരിയാനയിലെ മുൻകാല ബാഡ്മിന്റൻ കളിക്കാരാണ്.
സൈനയുടെ ആദ്യ പരിശീലകൻ ദ്രോണാചാര്യ പുരസ്കാരം കരസ്ഥമാക്കിയിട്ടുള്ള എസ്. എം. ആരിഫ് ആയിരുന്നു.
2008 ഓഗസ്റ്റ് മുതൽ സൈനയുടെ പരിശീലകൻ പ്രശസ്ത ഇന്തോനേഷ്യൻ ബാഡ്മിന്റൻ കളിക്കാരനായ അതിക് ജൗഹരിയാണ്.
കരിയറിൽ പ്രധാനപ്പെട്ട മത്സരങ്ങൾ മത്സരം വർഷം ഫലം ചെക്കോസ്ലോവാക്യ ജൂനിയർ ഓപൺ 2003 വിജയി 2004 കോമൺവെൽത്ത് ഗെയിംസ് 2004 വെള്ളി മെഡൽ ഏഷ്യൻ സാറ്റലൈറ്റ് ബാഡ്മിന്റൻ ടൂർണ്ണമെന്റ് 2005 വിജയി വേൾഡ് ജൂനിയർ ബാഡ്മിന്റൻ ചാമ്പ്യൻഷിപ്പ് 2006 രണ്ടാം സ്ഥാനം 2006 കോമൺ വെൽത്ത് ഗെയിംസ് 2006 വെങ്കല മെഡൽ ഫിലിപ്യൻസ് ഓപൺ (ബാഡ്മിന്റൺ) 2006 വിജയി ഏഷ്യൻ സാറ്റലൈറ്റ് ബാഡ്മിന്റൻ ടൂർണ്ണമെന്റ് 2006 വിജയി ഇന്ത്യൻ നാഷണൽ ബാഡ്മിന്റൻ ചാമ്പ്യൻഷിപ്പ് 2007 വിജയി നാഷണൽ ഗെയിംസ് ഓഫ് ഇന്ത്യ 2007 ഗോൾഡ് മെഡൽ യോനെക്സ് ചൈനീസ് തായ്പെയ് ഓപൺ 2008 വിജയി ഇന്ത്യൻ നാഷണൽ ബാഡ്മിന്റൻ ചാമ്പ്യൻഷിപ്പ് 2008 വിജയി 2008 കോമൺവെൽത്ത് ഗെയിംസ് 2008 ഗോൾഡ് മെഡൽ വേൾഡ് ജൂനിയർ ബാഡ്മിന്റൻ ചാമ്പ്യൻഷിപ്പ് 2008 വിജയി ഇന്തോനേഷ്യ ഓപൺ (ബാഡ്മിന്റൺ) 2009 വിജയി ഡെൻമാർക്ക് ഓപ്പൺ സൂപ്പർ സീരിസ് 2012 വിജയി 2008 സമ്മർ ഒളിമ്പിക്സ് എതിരാളി മത്സരം പോയിന്റ് എല്ല കറച്കോവ 2-0 21-9, 21-8 ലറിസ ഗ്രൈഗ 2-0 21-18, 21-10 ചെൻ വാംഗ് 2-1 21-19, 11-21, 21-11 മരിയ ക്രിസ്റ്റിൻ യുലിയാന്റി 1-2 28-26, 14-21, 15-21 ലണ്ടൻ ഒളിമ്പിക്സ് 2012
ഒളിമ്പിക്സ് മെഡൽ നേടുന്ന ആദ്യ ഇന്ത്യൻ ബാഡ്മിന്റൺ താരം എന്ന നേട്ടവും ഒളിംപിക്സിൽ ബാഡ്മിന്റൻ സിംഗിൾസിൽ സെമിഫൈനൽ എത്തുന്ന ആദ്യത്തെ ഇന്ത്യൻ താരം എന്ന നേട്ടവും ലണ്ടൻ ഒളിമ്പിക്സിൽ കൈവരിച്ചു.
ക്വാർട്ടറിൽ ഡെൻമാർക്കിന്റെ ടിനെ ബൗണിനെ നേരിട്ടുള്ള സെറ്റുകൾക്കാണ് സൈന തോൽപിച്ചത്.
സെമിയിൽ ചൈനയുടെ ലോക ഒന്നാം നമ്പർ യിഹാൻ വാങ്ങിനോട് തോറ്റു.
സ്‌കോർ : 13-21, 13-21.
ഈ വർഷം നടന്ന മലേഷ്യൻ ഓപ്പൺ, കഴിഞ്ഞ വർഷത്തെ ലോക സൂപ്പർ സീരീസ് ഫൈനൽ, ചൈന മാസ്‌റ്റേഴ്‌സ്, ഇൻഡൊനീഷ്യൻ ഓപ്പൺ, 2010ലെ തോമസ് ആൻഡ് യൂബർ കപ്പ് എന്നിവയിലെല്ലാം സൈന വാങ്ങിനോട് പരാജയപ്പെടുകയായിരുന്നു.
ലൂസേഴ്‌സ് ഫൈനലിൽ വെങ്കലം നേടിയതോടെ കർണം മല്ലേശ്വരിക്കു ശേഷം ഒളിമ്പിക്‌സിൽ മെഡൽ നേടുന്ന ആദ്യ ഇന്ത്യൻ വനിത എന്ന നേട്ടത്തിന് ഉടമയായി.
ലൂസേഴ്സ് ഫൈനലിൽ, രണ്ടാം ഗെയിമിന്റെ തുടക്കത്തിൽ ലോക രണ്ടാം റാങ്കുകാരിയായയ സിൻ വാങ് കാലിലെ പരിക്ക് മൂലം മത്സരത്തിൽ നിന്ന് പിൻവാങ്ങിയതിനെ തുടർന്നാണ് സൈനയ്ക്ക് വെങ്കലം ലഭിച്ചത്.
ഇതോടെ ഒളിമ്പിക്‌സിൽ മെഡൽ നേടുന്ന ആദ്യ ഇന്ത്യൻ ബാഡ്മിന്റൺ താരമായി സൈന നേവാൾ.
കളിയിൽ നിന്ന് പിൻവലിയുമ്പോൾ ഒന്നാം ഗെയിം സ്വന്തമാക്കുകയും രണ്ടാം ഗെയിമിൽ ഒരു പോയിന്റിന് ലീഡ് ചെയ്യുകയുമായിരുന്നു സിൻ വാങ്.
പുരസ്കാരങ്ങൾ പത്മഭൂഷൻ പുരസ്കാരം - 2016 അവലംബം 1 2 BWF വേൾഡ് റാങ്കിംഗ് - വുമെൺസ് സിംഗിൾസ് ↑ 1 2 ↑ ↑ ↑ ↑ ↑ Saina Nehwal എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
സൈദാപ്പേട്ട ഇംഗ്ലീഷ് വിലാസം https://ml.wikipedia.org/wiki/Saidapet
ചെന്നൈ നഗരത്തിന്റെ ഒരു പരിസരപ്രദേശമാണ് സൈദാപ്പേട്ട ( തമിഴ് : சைதாபேட்டை ).
മദ്രാസ് ഹൈക്കോടതി കഴിഞ്ഞാൽ ചെന്നൈയിലുള്ള അടുത്ത കോടതി സൈദാപ്പേട്ട കോടതിയാണ്.
ചെന്നൈ നഗരവുമായി ബന്ധിപ്പിക്കുന്നതിന് മുമ്പ് സൈദാപ്പേട്ട ചെങ്കൽപ്പേട്ട ജില്ലയുടെ ഭരണകേന്ദ്രമായിരുന്നു.
18-ാം നൂറ്റാണ്ടിൽ ആർക്കോട്‌ നവാബ് സ്ഥാപിച്ച ഈ നഗരത്തിന് അദ്ദേഹത്തിന്റെ സേനാ നായകന്റെ പേരിൽ സയ്യിദ് ഖാൻ പേട്ട എന്നു നാമകരണം ചെയ്തു.
ചെങ്കൽപേട്ട ജില്ലയുടെ ഭരണകേന്ദ്രമായിരുന്ന സൈദാപേട്ട് ബ്രിട്ടീഷ് ഈസ്റ്റ് ഇന്ത്യാ കമ്പനിയുടെ നിയന്ത്രണത്തിൽ വന്നപ്പോൾ ഈ നഗരം ചെങ്കൽപേട്ട ജില്ലയുടെ ഭരണകേന്ദ്രമായി പ്രഖ്യാപിക്കപ്പെട്ടു.
സൈദാപ്പേട്ടയിൽ കാണപ്പെടുന്ന പനഗൽ ബിൽഡിംഗ് നഗരത്തിലെ പ്രധാന ലാൻഡ് മാർക്കുകളിൽ ഒന്നാണ്..
18-ാം നൂറ്റാണ്ടിൽ ആർക്കോട് നവാബിന്റെ സേനാനായകനായിരുന്ന സയ്യിദ് ഷാ (സയ്യിദ് മുസൽമാൻ സാഹിബ്) യുടെ പേരാണ് സൈദാപ്പേട്ടയ്ക്ക് നൽകിയിരിക്കുന്നത്.
1730-ൽ ആർക്കോട് നവാബ് ഈ പ്രദേശം സയ്യിദ് ഷായ്ക്ക് സമ്മാനമായി നൽകുമ്പോൾ കോട്ടൂർപുരം, നന്ദനം തുടങ്ങിയ പ്രദേശങ്ങളും സൈദാപ്പേട്ടയുടെ ഭാഗമായിരുന്നു.
മറൈമലൈ അടികൾ പാലം (നേരത്തെ മാർമാലോങ്ങ് പാലം എന്നറിയപ്പെട്ടിരുന്നു) അഡയാർ നദിയുടെ തെക്കു വടക്കു കരകളെ ബന്ധിപ്പിക്കുന്നു.
ഈ പാലം 1726-ൽ മദ്രാസിലുണ്ടായിരുന്ന ആർമീനിയൻ വ്യാപാരി കോജാ പെട്രൂസ് ഉസ്‌കാൻ നിർമ്മിച്ചതാണ്.
പാലം ബലഹീനമായതോടെ 1960-ലാണ് ഇപ്പോൾ ഗതാഗതത്തിനുപയോഗിക്കുന്ന പുതിയ പാലം പണികഴിപ്പിച്ചത്.
1700-ൽ ബ്രിട്ടീഷ് ഈസ്റ്റ് ഇന്ത്യാ കമ്പനിയുടെ നിയന്ത്രണത്തിൽ വന്ന സൈദാപ്പേട്ട, 1859 മുതൽ 1947 വരെ മദ്രാസ് പ്രസിഡൻസയിലെ ചെങ്കൽപേട്ട ജില്ലയുടെ ഭരണകേന്ദ്രമായിരുന്നു.
1947-ലാണ് ജില്ലാ ആസ്ഥാനം ചെങ്കൽപേട്ടയിലേക്കു മാറ്റിയത്.
1945-46 കാലഘട്ടത്തിലാണ് സൈദാപ്പേട്ട മദ്രാസ് കോർപ്പറേഷന്റെ ഭാഗമായത്.
ധാരാളം നെയ്ത്തു തൊഴിലാളികൾ വസിക്കുന്ന സൈദാപ്പേട്ടയിൽ 1990 വരെ നിരവധി കൈത്തറി മില്ലുകൾ പ്രവർത്തച്ചു വന്നിരുന്നു.
ഗതാഗതം സൈദാപ്പേട്ടയിൽ അഡയാർ നദിക്കു കുറുകേ ഉള്ള മറൈമലൈ അടികൾ പാലം പനഗൽ രാജാവിന്റെ പേരിലുള്ള പനഗൽ ബിൽഡിംഗ്.
റയിൽവേ സ്‌റ്റേഷൻ
ഗിണ്ടി, മാമ്പലം സബർബൻ റയിൽവേ സ്റ്റേഷനുകൾക്ക് മധ്യേയാണ് സൈദാപ്പേട്ട റയിൽവേ സ്റ്റേഷൻ സ്ഥിതി ചെയ്യുന്നത്.
മെയിൻ റോഡിൽ നിന്നും വളരെ അടുത്തു തന്നെയുള്ള ഈ റയിൽവേ സ്‌റ്റേഷനിലാണ് ഓട്ടോമേറ്റിക് ടിക്കറ്റ് വെൻഡിംഗ് സംവിധാനം ആദ്യമായി നിലവിൽ വന്നത്.
ബസ് സർവീസ്‌
മെട്രോപോളിറ്റൻ ട്രാൻസ്‌പോർട്ട് കോർപ്പറേഷന്റെ (എം.ടി.സി.) ബസ് ടെർമിനസ് അണ്ണാ ശാലൈയിലാണ് സ്ഥിതി ചെയ്യുന്നത്.
ഇവിടെ നിന്നും നഗരത്തിന്റെ വിവിധ ഭാഗങ്ങളിലേക്ക് ബസ് സർവീസുകൾ ഉള്ളതിനു പുറമേ അണ്ണാ ശാലൈ (മൗണ്ട് റോഡ്) വഴി പോകുന്ന നിരവധി ബസ്സുകൾ സൈദാപ്പേട്ട ബസ് ടെർമിനസ് വഴിയാണ് കടന്നു പോകുന്നത്..
മെട്രോ റയിൽ
തെക്ക് ആലന്തൂരിൽ നിന്നും വടക്ക് ചാമിയേർസ് റോഡ് വരെയുള്ള മെട്രോ റയിലിന്റെ നിർമ്മാണ പ്രവർത്തനങ്ങൾ ധൃതഗതിയിൽ നടന്നു വരുന്നു.
2013 ഡിസംബറിൽ ഈ പ്രദേശത്തെ മെട്രോ റയിൽ നിർമ്മാണ പ്രവർത്തനങ്ങൾ പൂർത്തിയാകും.
പ്രധാന പാലങ്ങൾ സൈദാപ്പേട്ട ചന്തയുടെ അരികിൽ ജീനിസ് റോഡിലുള്ള പാലം വെസ്റ്റ് സൈദാപ്പേട്ടയെ മൗണ്ട് റോഡുമായി ബന്ധിപ്പിക്കുന്ന പാതയിലെ പ്രധാന പാലമാണ്.
ജോൺസ് റോഡിലുള്ള അണ്ടർപാസ് വെസ്റ്റ് സൈദാപ്പേട്ടയെ ജാഫർഖാൻ പേട്ടയുമായി ബന്ധിപ്പിക്കുന്ന പാതയിലാണുള്ളത്.
മാമ്പലം , അശോക് നഗർ എന്നീ പ്രദേശങ്ങളെ ബന്ധിപ്പിക്കുന്നതിൽ അരങ്കനാഥൻ സബ് വേ പ്രധാന പങ്കു വഹിക്കുന്നു.
ഗിണ്ടി ഇൻഡസ്ട്രിയൽ എസ്റ്റേറ്റിനെ വെസ്റ്റ് സൈദാപേട്ടയുമായി ബന്ധിപ്പിക്കുന്നതിൽ ആലന്തൂർ പാലം പ്രധാന പങ്കു വഹിക്കുന്നു.
സൈദാപ്പേട്ട ചന്ത സൈദാപ്പേട്ട ചന്ത
സൈദാപ്പേട്ടയിലെ ബസാർ റോഡിലാണ് സദാ തിരക്കേറിയ സൈദാപ്പേട്ട ചന്ത സ്ഥിതി ചെയ്യുന്നത്.
ഈ ചന്തയിലുള്ള മീൻ - ഇറച്ചി വിൽപ്പന ചെയ്യുന്ന കടകളിലേക്ക് നഗരത്തിന്റെ മറ്റു പ്രദേശങ്ങളിൽ നിന്നു പോലും ഉപഭോക്താക്കൾ എത്താറുണ്ട്.
സ്‌കൂളുകളും കോളേജുകളും
സൈദാപ്പേട്ടയിലെ ഏക കോളേജ് ഇവിടെയുള്ള ടീച്ചേഴ്‌സ് ട്രെയിനിംഗ് കോളേജാണ്.
1962-ൽ ഇന്ത്യൻ രാഷ്ട്രപതിയായിരുന്ന ഡോ. എസ്. രാധാകൃഷ്ണൻ സൈദാപ്പേട്ട ടീച്ചേഴ്‌സ് ട്രെയിനിംഗ് കോളേജിൽ എൽ.ടി. കോഴ്‌സിനു പഠിച്ചിട്ടുണ്ട്.
ആൽഫാ മെട്രിക്കുലേഷൻ ഹയർ സെക്കണ്ടറി സ്‌കൂൾ, സെന്റ് മേരീസ് ഹയർ സെക്കണ്ടറി സ്‌കൂൾ ആന്റ് ഗേൾസ് ഹയർ സെക്കണ്ടറി സ്‌കൂൾ എന്നിവയാണ് പ്രധാന സ്‌കൂളുകൾ.
ക്ഷേത്രങ്ങൾ കപാലീശ്വരർ ക്ഷേത്രം
ഏഴു നിലകളുള്ള ഗോപുരവും, രണ്ടു പ്രകാരങ്ങളും ഉള്ള കപാലീശ്വരർ ക്ഷേത്രം സൈദാപ്പേട്ട റയിൽവേ സ്റ്റേഷനരുകിൽ സ്ഥിതി ചെയ്യുന്നു.
തമിഴ് മാസം ചിത്തിരയിൽ ബ്രഹ്മോത്സവം നടക്കുന്ന ഈ ക്ഷേത്രത്തിൽ പ്രദോഷ ദിവസങ്ങളിൽ തിരക്ക് കൂടുതലായിരിക്കും.
ശ്രീ ദേവി അങ്കാളമ്മൻ കോവിൽ
സൈദാപ്പേട്ട റയിൽവേ സ്റ്റേഷന് അരുകിലുള്ള ശ്രീ ദേവി അങ്കാളമ്മൻ കോവിലിൽ തമിഴ് മാസം മാശിയിൽ മയാന കൊള്ളൈ എന്ന പേരിൽ ശ്മശാനവുമായി ബന്ധപ്പെട്ട ആഘോഷം നടക്കാറുണ്ട്.
പ്രസന്ന വെങ്കടേശ പെരുമാൾ കോവിൽ
പൗരാണിക ലിഖിതങ്ങൾ അനുസരിച്ച് 15-ാം നൂറ്റാണ്ടിൽ നിർമ്മക്കപ്പെട്ട ഈ ക്ഷേത്രമാണ് സൈദാപേട്ടയിലെ പ്രശസ്തമായ പെരുമാൾ കോവിൽ.
തമിഴ് മാസം ചിത്തിരയിൽ ബ്രഹ്മോത്സവവും, വൈകുണ്ഠ ഏകാദശിയും, ഫെബ്രുവരി മാസത്തിൽ രഥസപ്തമിയും, മാർച്ച് മാസത്തിൽ തോട്ട ഉത്സവവും ആണ് ഈ ക്ഷേത്രത്തിലെ പ്രധാന ഉത്സവങ്ങൾ.
കടുംപാടി ചിന്നമ്മൻ കോവിൽ, ഇളങ്കാളി അമ്മൻ കോവിൽ, ആഞ്ജനേയർ കോവിൽ, സുബ്രഹ്മണ്യസ്വാമി കോവിൽ, സൗന്ദരേശ്വരർ കോവിൽ എന്നിവയാണ് സൈദാപേട്ടയിലെ മറ്റു പ്രധാന ക്ഷേത്രങ്ങൾ.
ക്രൈസ്തവ ദേവാലയങ്ങൾ സി.എസ്.ഐ., സെന്റ് തോമസ് ചർച്ച്‌
സൈദാപേട്ടയിൽ ഏഴ് ക്രൈസ്തവ ദേവാലയങ്ങളുണ്ട്.
എൽ.ജി.ഡി. സ്ട്രീറ്റിൽ ഉള്ള ഔർ ലേഡി ഓഫ് ഗുഡ് ഹെൽത്ത് ചർച്ചിന്റെ ഇടവകയിൽ ആയിരത്തോളം കുടുംബങ്ങളും, 85 വർഷം പഴക്കമുള്ള സി.എസ്.ഐ. സെന്റ്‌തോമസ് ചർച്ചിന്റെ ഇടവകയിൽ 400 കുടുംബങ്ങളും ഉണ്ട്.
ലിറ്റിൽ മൗണ്ട് ചർച്ച്‌
സൈദാപേട്ടയിലെ മറൈമലൈ അടികൾ പാലത്തിനരുകിൽ നിന്നും ഏതാനും നൂറു മീറ്റർ തെക്കു ഭാഗത്തായി പറങ്കിമലയുടെ മുകളിലാണ് ഔർ ലേഡി ഓഫ് ഗുഡ് ഹെൽത്ത് ചർച്ച് സ്ഥിതി ചെയ്യുന്നത്.
1551-ൽ പോർച്ചുഗീസുകാരാണ് പഴയ പള്ളി നിർമ്മിച്ചത്.
1970-ൽ നടന്ന പുനരുദ്ധാരണ പ്രവൃത്തികൾ നടന്നപ്പോളാണ് പുതിയ പള്ളി നിർമ്മിക്കപ്പെട്ടത്.